তেরো বছরের ছেলেটি খেলতে এসেছিল ৯ বছরের বান্ধবীর বাড়িতে। বাড়ির বাইরে বিশ্রামরত দাদু ঘুণাক্ষরেও ভাবতেও পারেননি, কী অঘটন ঘটতে চলেছে! 
পরে বাবা-মায়ের সামনে কাঁদতে কাঁদতে মেয়ে জানায়, তাঁর তলপেট জুড়ে অসম্ভব ব্যথা হচ্ছে। তখনই জানা যায়, প্রতিবেশী পরিবারের কিশোরটি একা পেয়ে ধর্ষণ করেছে ওই বালিকাকে। 
এক আন্তর্জাতিক সংবাদ সংস্থার সূত্রে জানা যাচ্ছে, বুধবার বিকেলে এই ঘটনা ঘটে দক্ষিণ দিল্লিতে। জানা যায়, সেখানে গোবিন্দ পুরীতে একটি ভাড়া বাড়িতে বাবা-মায়ের সঙ্গে থাকত ছেলেটি। পাশের বাড়িতেই থাকত মেয়েটির পরিবার। ঘটনার দিন দুপুরের দিকে তাদের বাড়িতে কেউই ছিল না। মেয়েটির বাবা-মা দু’জনেই চাকরি করেন। তাই বাড়ি ছিল ফাঁকা। দাদু বিশ্রাম করছিলেন বাড়ির বাইরে। 
সেই সুযোগে সে ঢুকে পড়ে বাড়িতে। এর পরই মেয়েটিকে একা পেয়ে সে ধর্ষণ করে। 
মেয়েটিকে ভর্তি করা হয়েছে সফদরজং হাসপাতালে। ছেলেটিকে জুভেনাইল হোমে পাঠিয়েছে পুলিশ।